Ljubljana – Na majskih volitvah v evropski parlament se bo za enega od osmih slovenskih evroposlancev potegoval tudi predstavnik Piratske stranke Slovenije. Njihov kandidat bo javnosti razmeroma neznani prevajalec in programer Benjamin Rolando Vaz Ferreira.

Prekmurec afriških korenin te dni zbira zakonsko potrebnih 1000 podpisov volivcev, kar strankarske kandidate kvalificira za nastop na volitvah. »Prepričujemo z idejami, ki temeljijo na znanosti in dejstvih, ne pa na ideologiji,« je dejal za Delo. Ferreira zagotavlja, da bo – četudi sam – nastopil izključno kot kandidat piratov in se ne bo povezoval s katero drugo stranko ali gibanjem.